ddrg/super_eurlex huggingface dataset:
Neuvoston asetus (EY) N:o 1887/94, annettu 27 päivänä heinäkuuta 1994, lampaanliha-alan perushinnan ja perushinnan kausittaisten tarkistusten vahvistamisesta markkinointivuodeksi 1995



Virallinen lehti nro L 197 , 30/07/1994 s. 0031 - 0032

Suomenk. erityispainos Alue 3 Nide 60 s. 0033

Ruotsink. erityispainos Alue 3 Nide 60 s. 0033



NEUVOSTON ASETUS (EY) N:o 1887/94, annettu 27 päivänä heinäkuuta 1994, lampaanliha-alan perushinnan ja perushinnan kausittaisten tarkistusten vahvistamisesta markkinointivuodeksi 1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 3 artiklan 1 ja 2 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että perushinta on vahvistettava asetuksen (ETY) N:o 3013/89 3 artiklan 2 kohdassa määritettyjen perusteiden mukaisesti, lampaanruhojen perushinnan vahvistamisessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteena on erityisesti taata maatalousväestölle kohtuullinen elintaso, varmistaa tarvikkeiden saatavuus ja taata kohtuulliset kuluttajahinnat; näiden seikkojen perusteella markkinointivuoden 1995 hinta olisi vahvistettava tässä asetuksessa säädetylle tasolle, ja perushintaan sovellettavat viikottaiset kausittain tarkistetut summat olisi vahvistettava yksityisestä varastoinnista markkinointivuosina 1991, 1992 ja 1993 saadun kokemuksen perusteella, ON ANTANUT TÄMÄN ASETUKSEN: 1 artikla Lampaanliha-alan perushinta markkinointivuodeksi 1995 vahvistetaan 417,45 ecuksi sadalta teuraspainokilogrammalta. 2 artikla Edellä 1 artiklassa tarkoitettu perushinta tarkistetaan kausittain tämän asetuksen liitteessä olevan taulukon mukaisesti. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuoden 1995 alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Neuvoston puolesta Puheenjohtaja Th. WAIGEL (1) EYVL N:o L 289, 7.10.1989, s. 1. Asetus sellaisena kuin se on viimeksi muutettuna asetuksella (ETY) N:o 1886/94 (EYVL N:o L 197, 30.7.1994, s. 30) (2) EYVL N:o C 83, 19.3.1994, s. 40 (3) EYVL N:o C 128, 9.5.1994 (4) EYVL N:o C 148, 30.5.1994, s. 49 LIITE >TAULUKON PAIKKA>
Neuvoston asetus (EY) N:o 1876/94, annettu 27 päivänä heinäkuuta 1994, puuvillan, josta siemeniä ei ole poistettu, kohdehinnan vahvistamisesta markkinointivuodeksi 1994/1995



Virallinen lehti nro L 197 , 30/07/1994 s. 0017 - 0017

Suomenk. erityispainos Alue 3 Nide 60 s. 0019

Ruotsink. erityispainos Alue 3 Nide 60 s. 0019



Neuvoston asetus (EY) N:o 1876/94, annettu 27 päivänä heinäkuuta 1994, puuvillan, josta siemeniä ei ole poistettu, kohdehinnan vahvistamisesta markkinointivuodeksi 1994/1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti sen pöytäkirjan N:o 4 puuvillaa koskevan 8 kohdan, sellaisena kuin se on viimeksi muutettuna asetuksella (ETY) N:o 1553/93(1), ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että pöytäkirjan N:o 4 8 kohdassa määrätään, että puuvillan, josta siemeniä ei ole poistettu, kohdehinta on vahvistettava vuosittain pöytäkirjan 2 kohdassa määriteltyjen perusteiden mukaisesti, ja edellä mainittujen perusteiden soveltaminen on johtanut siihen, että kohdehinta vahvistetaan jäljempänä osoitetulle tasolle, ON ANTANUT TÄMÄN ASETUKSEN: 1 artikla 1 Markkinointivuodeksi 1994/1995 puuvillan, josta siemeniä ei ole poistettu, kohdehinta vahvistetaan 101,46 ecuksi 100 kilogrammaa kohti. 2 Edellä 1 kohdassa tarkoitettu hinta koskee puuvillaa: - joka on laadultaan virheetöntä, kunnollista ja myyntikelpoista, - jossa on 10 prosenttia kosteutta ja 3 prosenttia epäpuhtauksia, - jolla on sellaiset ominaisuudet, että siementen poiston jälkeen siitä voidaan saada 54 prosenttia luokan N:o 5 (white middling) siemenistä ja 32 prosenttia sen kuiduista ja jonka pituus on 28 millimetriä (1 >NUM>3 >DEN>32 ″). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Neuvoston puolesta Puheenjohtaja Th. WAIGEL (1) EYVL N:o L 154, 25.6.1993, s. 21 (2) EYVL N:o C 83, 19.3.1994, s. 22 (3) EYVL N:o C 128, 9.5.1994 (4) EYVL N:o C 148, 30.5.1994, s. 49
Neuvoston asetus (EY) N:o 1879/94, annettu 27 päivänä heinäkuuta 1994, silkkiäistoukkien tuen määrän vahvistamisesta kasvatuskaudeksi 1994/1995



Virallinen lehti nro L 197 , 30/07/1994 s. 0020 - 0020

Suomenk. erityispainos Alue 3 Nide 60 s. 0023

Ruotsink. erityispainos Alue 3 Nide 60 s. 0023



NEUVOSTON ASETUS (EY) N:o 1879/94, annettu 27 päivänä heinäkuuta 1994, silkkiäistoukkien tuen määrän vahvistamisesta kasvatuskaudeksi 1994/1995 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annetun neuvoston asetuksen (ETY) N:o 845/72(1) ja erityisesti sen 2 artiklan 3 kohdan, ottaa huomioon komission ehdotuksen(2), ottaa huomioon Euroopan parlamentin lausunnon(3), ottaa huomioon talous- ja sosiaalikomitean lausunnon(4), sekä katsoo, että asetuksen (ETY) N:o 845/72 2 artiklassa säädetään, että yhteisössä kasvatettujen silkkiäistoukkien tuen määrä vahvistetaan vuosittain siten, että se varmistaa silkkiäistoukkien kasvattajille kohtuulliset tulot, ottaen huomioon kokongien ja raakasilkin markkinatilanteen, markkinatilanteen ennakoitavan kehityksen ja niiden tuontipolitiikan, ja edellä tarkoitettujen vaatimusten soveltamisesta seuraa, että tuen määrä on vahvistettava jäljempänä osoitetulle tasolle, ON ANTANUT TÄMÄN ASETUKSEN: 1 artikla Asetuksen (ETY) N:o 845/72 2 artiklassa tarkoitetun tuen määräksi kasvatuskaudeksi 1994/1995 vahvistetaan 110,41 ecua käytettyä silkkiäismunalaatikkoa kohti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä huhtikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Neuvoston puolesta Puheenjohtaja Th. WAIGEL (1) EYVL N:o L 100, 27.4.1972, s. 1. Asetus sellaisena kuin se on viimeksi muutettuna asetuksella (ETY) N:o 2059/92 (EYVL N:o L 215, 30.7.1992, s. 19) (2) EYVL N:o C 83, 19.3.1994, s. 25 (3) EYVL N:o C 128, 9.5.1994 (4) EYVL N:o C 148, 30.5.1994, s. 49
KOMISSION ASETUS (EY) N:o 1991/94, annettu 27 päivänä heinäkuuta 1994, viinialan sato-, tuotanto- tai varastoilmoituksista annetun asetuksen (ETY) N:o 3929/87 muuttamisesta



Virallinen lehti nro L 200 , 03/08/1994 s. 0010 - 0010

Suomenk. erityispainos Alue 3 Nide 60 s. 0067

Ruotsink. erityispainos Alue 3 Nide 60 s. 0067



KOMISSION ASETUS (EY) N:o 1991/94, annettu 27 päivänä heinäkuuta 1994, viinialan sato-, tuotanto- tai varastoilmoituksista annetun asetuksen (ETY) N:o 3929/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja erityisesti sen 3 artiklan 4 kohdan, sekä katsoo, että tislauksia koskevien, erityisesti asetuksen (ETY) N:o 822/87 39 artiklassa tarkoitettujen välineiden käyttöönotto edellyttää viinirypälesatoa ja viiniyttämisen tuloksena saatua viinin määrää koskevien, saatujen tuotteiden luokkien mukaan eriteltyjen tietojen, samoin kuin viininviljelyalojen hehtaarituotoksen tarkkaa tuntemusta, viinialan sato-, tuotanto- tai varastoilmoituksista 17 päivänä joulukuuta 1987 annetun komission asetuksen (ETY) N:o 3929/87(3), sellaisena kuin se on viimeksi muutettuna asetuksella (ETY) N:o 605/92(4), 13 artiklassa säädetään, että ilmoituksissa ilmoitettavat tuotteiden määrät ilmaistaan hehtolitroina viiniä; tiettyjen viininviljelijöiden, jotka korjaavat viinirypälesadon suorittamatta viiniyttämistä itse, erityistilanteen huomioon ottamiseksi olisi jäsenvaltioille kuitenkin annettava lupa määrätä satoilmoituksen osalta, että siinä ilmoitetaan korjatun viinirypälesadon paino lajikkeittain tuottajan saamaa viinin määrää koskevan arvion asemesta, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3929/87 13 artiklan loppuun alakohta seuraavasti: "Jäsenvaltioiden on kuitenkin mahdollista määrätä, että 1 artiklassa säädetyissä satoilmoituksissa määrät ilmaistaan desitonneina hehtolitrojen asemesta." 2 artikla Tämä asetus tulee voimaan 1 päivänä syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1994. Komission puolesta René STEICHEN Komission jäsen (1) EYVL N:o L 84, 27.3.1987, s. 1 (2) EYVL N:o L 197, 30.7.1994, s. 42 (3) EYVL N:o L 369, 29.12.1987, s. 59 (4) EYVL N:o L 65, 11.3.1992, s. 24
Komission asetus (EY) N:o 2206/94, annettu 9 päivänä syyskuuta 1994, CN-koodeihin 1515 90 59 ja 1515 90 99 kuuluvien tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta



Virallinen lehti nro L 236 , 10/09/1994 s. 0016 - 0017

Suomenk. erityispainos Alue 3 Nide 61 s. 0039

Ruotsink. erityispainos Alue 3 Nide 61 s. 0039



KOMISSION ASETUS (EY) N:o 2206/94, annettu 9 päivänä syyskuuta 1994, CN-koodeihin 1515 90 59 ja 1515 90 99 kuuluvien tuotteiden käytön ja/tai käyttötarkoituksen tarkastusta koskevista yhteisistä yksityiskohtaisista säännöistä annetun asetuksen (ETY) N:o 2828/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 16 artiklan 6 kohdan, sekä katsoo, että komission asetuksessa (ETY) N:o 2828/93(3), sellaisena kuin se on viimeksi muutettuna asetuksella (EY) N:o 347/94(4), vahvistetaan CN-koodeihin 1515 90 59 ja 1515 90 99 kuuluvien maahantuotujen tuotteiden käytön tarkastusta koskevat yhteiset yksityiskohtaiset säännöt, tietyissä CN-koodeihin 1515 90 59 ja 1515 90 99 luokitelluissa öljyissä esiintyy fysikaalis-kemiallisia erityis-ominaisuuksia, joiden perusteella voidaan välttää sekaannukset niiden ja oliiviöljyn välillä; tämän vuoksi olisi pidettävä nämä öljyt asetuksen (ETY) N:o 2828/93 soveltamisalaan kuulumattomina, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Korvataan asetuksen (ETY) N:o 2828/93 1 artiklan 1 kohta seuraavasti: "CN-koodeihin 1515 90 59 ja 1515 90 99 kuuluvien öljyjen, lukuun ottamatta tämän asetuksen liitteessä esiintyviä tuotteita, luovuttamiseksi vapaaseen liikkeeseen on annettava T 5 -tarkastuskappale asetuksessa (ETY) N:o 3566/92 säädettyjen yksityiskohtaisten sääntöjen mukaisesti." 2. Lisätään tämän asetuksen liite liitteeksi asetukseen (ETY) N:o 2828/93. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä syyskuuta 1994. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 285, 20.11.1993, s. 9. (3) EYVL N:o L 258, 16.10.1993, s. 15 (4) EYVL N:o L 44, 17.2.1994, s. 19 LIITE >TAULUKON PAIKKA>
Komission asetus (EY) N:o 2383/94, annettu 30 päivänä syyskuuta 1994, Madeiran maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2219/92 muuttamisesta



Virallinen lehti nro L 255 , 01/10/1994 s. 0089 - 0090

Suomenk. erityispainos Alue 3 Nide 61 s. 0088

Ruotsink. erityispainos Alue 3 Nide 61 s. 0088



KOMISSION ASETUS (EY) N:o 2383/94, annettu 30 päivänä syyskuuta 1994, Madeiran maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2219/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan, sekä katsoo, että komission asetuksessa (ETY) N:o 1696/92(3), sellaisena kuin se on viimeksi muutettuna asetuksella (ETY) N:o 2596/93(4), vahvistetaan erityisesti Azorien ja Madeiran tiettyjen maataloustuotteiden erityisen hankintajärjestelmän soveltamista koskevat yksityiskohtaiset säännöt, Madeiran maitotuotteiden erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta 30 päivänä heinäkuuta 1992 annetussa komission asetuksessa (ETY) N:o 2219/92(5), sellaisena kuin se on viimeksi muutettuna asetuksella (EY) N:o 1599/94(6), vahvistetaan Madeiran maitotuotteiden arvioitu hankintatase 1 päivän heinäkuuta ja 30 päivän syyskuuta 1994 väliseksi ajanjaksoksi; tasetta koskeva ajanjakso vahvistetaan kolmeksi kuukaudeksi jäsenvaltion lisätietoja odottaessa, saatavilla olevan tiedon perusteella ja maitotuotteiden tarpeiden tyydyttämisen jatkamiseksi Madeirassa olisi vahvistettava arvioitu hankintajakso 1 päivän heinäkuuta 1994 ja 30 päivän kesäkuuta 1995 väliseksi ajanjaksoksi; sen vuoksi olisi muutettava asetuksen (ETY) N:o 2219/92 liite I, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2219/92 liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 1994. Komission puolesta René STEICHEN Komission jäsen (1) EYVL n:o L 173, 27.6.1992, s. 1 (2) EYVL n:o L 180, 23.7.1993, s. 26 (3) EYVL n:o L 179, 1.7.1992, s. 6 (4) EYVL n:o L 238, 23.9.1993, s. 24 (5) EYVL n:o L 218, 1.8.1992, s. 75 (6) EYVL n:o L 167, 1.7.1994, s. 59 LIITE "LIITE I >TAULUKON PAIKKA> "
Komission asetus (EY) N:o 2507/94, annettu 17 päivänä lokakuuta 1994, syötäväksi tarkoitettujen oliivien alalla toteutettavien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 3601/92 muuttamisesta



Virallinen lehti nro L 267 , 18/10/1994 s. 0003 - 0003

Suomenk. erityispainos Alue 3 Nide 61 s. 0142

Ruotsink. erityispainos Alue 3 Nide 61 s. 0142



KOMISSION ASETUS (EY) N:o 2507/94, annettu 17 päivänä lokakuuta 1994, syötäväksi tarkoitettujen oliivien alalla toteutettavien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 3601/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon erityistoimenpiteistä syötäväksi tar-koitettujen oliivien alalla 18 päivänä toukokuuta 1992 annetun neuvoston asetuksen (ETY) N:o 1332/92(1), sellaisena kuin se on muutettuna komission asetuksella (ETY) N:o 587/93(2), ja erityisesti sen 5 artiklan, sekä katsoo, että komission asetuksessa (ETY) N:o 3601/92(3) vahvistetaan syötäväksi tarkoitettujen oliivien alalla toteutettavien erityistoimenpiteiden soveltamista koskevat yksityis-kohtaiset säännöt, käyttöpääoman luomiseksi tarkoitettujen tukien osalta ei ole mitään säännöksiä siitä, että jäsenvaltioiden olisi toimitettava komissiolle tietoja myönnetyistä tuen määristä; kyseinen tilanne on omiaan estämään tätä tarkoitusta varten toteutettavaa tavanomaista kustannusten arviointia sekä mainittujen kustannusten valvontaa; tämän vuoksi olisi säädettävä, että jäsenvaltioiden on toimitettava tiedot myönnetyistä tuista, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3601/92 12 artiklaan 7 kohta seuraavasti: "7 Toimivaltaisten viranomaisten on toimitettava komissiolle jäljennökset liitteissä III ja IV tarkoitetuista, asianmukaisesti täydennetyistä lomakkeista viipymättä ja viimeistään 30 päivää sen jälkeen, kun ne on vastaanotettu." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 1994. Komission puolesta René STEICHEN Komission jäsen (1) EYVL N:o L 145, 27.5.1992, s. 1 (2) EYVL N:o L 61, 13.3.1993, s. 41 (3) EYVL N:o L 366, 15.12.1992, s. 17
KOMISSION ASETUS (EY) N:o 2815/94, annettu 18 päivänä marraskuuta 1994, asetuksen (EY) N:o 1213/94 muuttamisesta Kiinasta peräisin olevien valkosipulien joulukuuksi 1994 ja tammikuuksi 1995 annettavien tuontitodistusten osalta



Virallinen lehti nro L 298 , 19/11/1994 s. 0026 - 0026

Suomenk. erityispainos Alue 3 Nide 63 s. 0011

Ruotsink. erityispainos Alue 3 Nide 63 s. 0011



KOMISSION ASETUS (EY) N:o 2815/94, annettu 18 päivänä marraskuuta 1994, asetuksen (EY) N:o 1213/94 muuttamisesta Kiinasta peräisin olevien valkosipulien joulukuuksi 1994 ja tammikuuksi 1995 annettavien tuontitodistusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 2753/94(2), ja erityisesti sen 29 artiklan 2 kohdan, sekä katsoo, että Kiinasta peräisin olevan valkosipulin tuontiin sovellettavasta suojatoimenpiteestä 27 päivänä toukokuuta 1994 annetussa asetuksessa (EY) N:o 1213/94(3), sellaisena kuin se on muutettuna asetuksella (EY) N:o 1992/94(4), komissio vahvistaa kuukausittaiset määrät, joille Kiinasta peräisin olevaa valkosipulia koskevia tuontitodistuksia voidaan antaa 1 päivän syyskuuta 1994 ja 31 päivän toukokuuta 1995 väliseksi ajaksi, ja tuontitodistusten antamisen mahdollistamiseksi uusien jäsenvaltioiden toimijoille tammikuusta 1995 alkaen on suotavaa muuttaa joulukuun 1994 ja tammikuun 1995 enimmäismääriä ja vastaavasti todistushakemusten jättöaikoja, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1213/94 liitteessä rivit "joulukuu" ja "tammikuu" seuraavilla riveillä: ">TAULUKON PAIKKA> " 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä marraskuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 292, 12.11.1994, s. 3 (3) EYVL N:o L 133, 28.5.1994, s. 36 (4) EYVL N:o L 200, 3.8.1994, s. 11
Komission asetus (EY) N:o 2831/94, annettu 22 päivänä marraskuuta 1994, asetuksen (EY) N:o 1708/94 muuttamisesta toisen kerran vuoden 1995 viitemäärien määrittämisen ja ilmoittamisen tietyistä määräpäivistä poikkeamisen osalta



Virallinen lehti nro L 300 , 23/11/1994 s. 0002 - 0002

Suomenk. erityispainos Alue 3 Nide 63 s. 0023

Ruotsink. erityispainos Alue 3 Nide 63 s. 0023



KOMISSION ASETUS (EY) N:o 2831/94, annettu 22 päivänä marraskuuta 1994, asetuksen (EY) N:o 1708/94 muuttamisesta toisen kerran vuoden 1995 viitemäärien määrittämisen ja ilmoittamisen tietyistä määräpäivistä poikkeamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (ETY) N:o 3518/93(2) ja erityisesti sen 20 artiklan, sekä katsoo, että komission asetuksessa (EY) N:o 1708/94(3) sellaisena kuin se on muutettuna asetuksella (EY) N:o 2563/94(4) poiketen siitä, mitä komission asetuksessa (ETY) N:o 1442/93(5) säädetään, sellaisena kuin se on viimeksi muutettuna asetuksella (EY) N:o 2444/94(6), säädetään toimijoille vuodeksi 1995 annettujen määrien määrittämisen ja niistä ilmoittamisen määräaikojen siirtämisestä myöhemmäksi hallinnollisista syistä; jäsenvaltioiden toimittamia tietoja olisi täydennettävä lisätiedoilla ja toimijoiden luona tehtävillä lisävarmistuksilla; näin ollen olisi määräpäivää, jona kullekin A- ja/tai B- luokan toimijalle on ilmoitettava hänelle vuodeksi 1995 myönnetystä määrästä, siirrettävä uudelleen myöhemmäksi, määräaikojen noudattamiseksi olisi säädettävä toimenpiteen voimaantulosta heti asetuksen julkaisemispäivänä, ja tässä asetuksessa säädetyt toimenpiteet ovat banaanien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1708/94 2 artiklan viimeisessä luetelmakohdassa oleva päivämäärä "18 päivänä marraskuuta 1994" päivämäärällä "30 päivänä marraskuuta 1994". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä marraskuuta 1994. Komission puolesta René STEICHEN Komission jäsen (1) EYVL N:o L 47, 25.2.1993, s. 1 (2) EYVL N:o L 320, 22.12.1993, s. 15 (3) EYVL N:o L 180, 14.7.1994, s. 21 (4) EYVL N:o L 272, 22.10.1994, s. 13 (5) EYVL N:o L 142, 12.6.1993, s. 6 (6) EYVL N:o L 261, 11.10.1994, s. 3